রাজসাক্ষী হিসেবে কী বলেছে হেডলি? যুক্তরাষ্ট্রে জেলবন্দি হেডলি তার স্বীকারোক্তিতে বলে যে, পাকিস্তানের মাটি থেকে লস্কর-ই-তৈয়বা, হিযবুত তাহরীর ও জইশ-ই-মোহাম্মদের মতো জঙ্গি গোষ্ঠীগুলি ভারতে নাশকতামূলক কার্যকলাপ চালাতে নিত্যনতুন ছক কষছে৷ এর জন্য তারা আর্থিক, সামরিক ও নৈতিক মদত পাচ্ছে পাকিস্তানি গোয়েন্দা সংস্থা আইএসআই থেকে৷ ডেভিড হেডলি জানায়, ঐ জঙ্গি গোষ্ঠীতে যোগ দেবার পর তাকে ট্রেনিং দিয়ে পাঠানো হয় মুম্বইয়ে৷ ২৬/১১-এর মুম্বই হামলার আগে হেডলি ৫-৬ বার মুম্বইতে আসে এবং রেকি করে ছবি পাঠায় পাক জঙ্গিদের কাছে৷ তার কথায়, সম্ভাব্য প্রাথমিক টার্গেট ছিল ২০০৬ সালে প্রতিরক্ষা বিজ্ঞানীদের সম্মেলন চলাকালীন মুম্বইয়ের তাজ হোটেল, সিদ্ধি বিনায়ক মন্দির, মুম্বই পুলিশের সদরদপ্তর আর ভারতের নৌ ও বায়ুসেনার ঘাঁটি৷ উল্লেখ্য, মুম্বই হামলায় তার ভূমিকার জন্য মার্কিন প্রশাসন ২০০০ সালে হেডলিকে গ্রেপ্তার করে৷ এরপর আদালতে দোষী সাব্যস্ত হওয়ায় তার ৩৫ বছরের কারাদণ্ড হয়৷